শিশুৰ মনোৰঞ্জনস্থলী হিচাপে বিখ্যাত গুৱাহাটী মহানগৰীৰ সমীপৰ ৰাণীস্থিত এক'লেণ্ড পাৰ্ক আজি পৰা অনিৰ্দিষ্ট কাললৈকে কামৰূপ মহানগৰ প্ৰশাসনে বন্ধ কৰি দিছে।
এক'লেণ্ডত উপলব্ধ সকলো সা-সুবিধাৰ সু ব্যৱস্থা তথা স্বাস্থ্য সন্মত নোহোৱালৈকে এক'লেণ্ড পাৰ্ক বন্ধ থাকিব বুলি প্ৰশাসনৰ সূত্ৰৰ পৰা জানিব পৰা গৈছে। কিছু দিনৰ আগতে কামৰূপ প্রশাসনে এক'লেণ্ড পাৰ্কত চলোৱা এক অভিযানৰ সময়ত সংগৃহীত পানীৰ নমুনাৰ পৰা এই পানী ব্যৱহাৰৰ বাবে উপযুক্ত নহয় বুলি বৰ্তমান প্ৰমাণিত হৈছে।
উল্লেখযোগ্য যে এক'লেণ্ডৰ পানী আৰু অন্যান্য সা-সুবিধা সমূহক লৈ বিভিন্ন সময়ত বিভিন্নজনে অভিযোগ উত্থাপন কৰি আহিছিল। আনকি এই সম্পৰ্কত ছচিয়েল মিডিয়াতো ব্যাপক চৰ্চা চলিছিল।
ফলত কামৰূপৰ অতিৰিক্ত উপায়ুক্ত ৰঞ্জিত কোঁৱৰৰ নেতৃত্বত ২১ জুলাইত এক'লেণ্ড পাৰ্কত এক অভিযান চলিছিল। আৰু অভিযানৰ সময়তে পাৰ্কখনত বহু আসোঁৱাহ থকাৰ কথা পোহৰলৈ আহিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
